ΓΡΑΠΤΗ ΕΡΩΤΗΣΗ P-3693/00

υποβολή: Matti Wuori (Verts/ALE) προς το Συμβούλιο

(29 Νοεμβρίου 2000)

Θέμα: Δεύτερη ετήσια έκθεση σχετικά με τον κώδικα συμπεριφοράς όσον αφορά τις εξαγωγές όπλων

Πότε προτίθεται το Συμβούλιο, κατά τη διάρκεια της Γαλλικής Προεδρίας, να δημοσιεύσει τη δεύτερη ετήσια έκθεσή του σχετικά με την εφαρμογή του κώδικα συμπεριφοράς όσον αφορά τις εξαγωγές όπλων;

Πότε προτίθεται η Γαλλική Προεδρία ναποβάλει αυτή τη δεύτερη ετήσια έκθεση στο Ευρωπαϊκό Κοινοβούλιο;

Με ποιον τρόπο προτίθεται η Προεδρία να αντιμετωπίσει τα ακόλουθα αδύνατα σημεία του κώδικα συμπεριφοράς;

- μεσάζοντες

- παραγωγή σε τρίτες χώρες κατόπιν σχετικής άδειας

- έλεγχος τελικής χρήσης

- πολυμερείς αντί διμερείς διαβουλεύσεις στην περίπτωση πώλησης σε χαμηλότερες τιμές.

Η Γαλλική Προεδρία συμφωνεί με την έκθεση του Ευρωπαϊκού Κοινοβουλίου που εγκρίθηκε το Σεπτέμβριο 2000 στην οποία αναφέρεται σαφώς ότι η προσχώρηση στον κώδικα συμπεριφοράς αποτελεί όρο για ένταξη στην ΕΕ; Με ποιον τρόπο προτίθεται η Προεδρία του Συμβουλίου να κάνει τιςποψήφιες χώρες να συμμετάσχουν πληρέστερα στους μηχανισμούς του κώδικα συμπεριφοράς;

Πως βλέπει η Γαλλική Προεδρία τη σχέση μεταξύ του κώδικα συμπεριφοράς της ΕΕ και της δήλωσης προθέσεων/συμφωνίας πλαισίου;

Απάντηση

(10 Ιουλίου 2001)

Η δεύτερη ετήσια έκθεση που συντάχθηκε κατ' εφαρμογήν της λειτουργικής διάταξης αριθ. 8 του κώδικα συμπεριφοράς για τις εξαγωγές όπλων δημοσιοποιήθηκε στις 4 Δεκεμβρίου 2000, ημερομηνία κατά την οποία το Συμβούλιο έλαβε γνώση της έκθεσης αυτής. Η έκθεση δημοσιεύθηκε στην Επίσημη Εφημερίδα των ΕΚ(1) και διαβιβάστηκε από την Προεδρία στην ομάδα εργασίας του Ευρωπαϊκού Κοινοβουλίου για τις μεταφορές όπλων στις 6 Δεκεμβρίου 2000.

Το Συμβούλιο δεν νομίζει ότι τα σημεία που αναφέρονται στην τρίτη ερώτηση του αξιότιμου κυρίου βουλευτή συνιστούν πραγματικές αδυναμίες του κώδικα συμπεριφοράς, πολλώ μάλλον διότι οι περισσότερες από αυτές εμπίπτουν μεν στον τομέα των εξαγωγών όπλων, δενπάγονται όμως στην αρμοδιότητα του κώδικα εν στενή εννοία.

Τα προπαρασκευαστικά όργανα του Συμβουλίου εργάζονται ήδη δραστήρια στα θέματα των προμηθειών. Τα ζητήματα της παραγωγής κατόπιν αδείας στις τρίτες χώρες και του ελέγχου της τελικής χρήσης αποτελούν ήδη αντικείμενο ιδιαίτερης επαγρύπνησης από πλευράς των κρατών μελών, τα οποία έχουν μάλιστα δεσμευτεί να ελέγχουν τις εξαγωγές εξοπλισμού, όπως φερ' ειπείν των αλυσίδων συναρμολόγησης. Εντούτοις, δεν έχει ποτέ συζητηθεί στα πλαίσια του Συμβουλίου η πιθανή σχέση μεταξύ τιμής πωλήσεως των όπλων και τύπου διαβουλεύσεων μεταξύ κρατών μελών.

Κατά την άποψη του Συμβουλίου θα πρέπει να εξασφαλισθεί η τήρηση του κώδικα συμπεριφοράς από τα συνδεδεμένα κράτη πριν από την προσχώρησή τους στην Ένωση. Εξ άλλου όλα τους έχουν δεσμευθεί να το πράξουν. Στα πλαίσια των τακτικών συνεδριάσεων σε επίπεδο τρόικας, οι συνδεδεμένες χώρες λαμβάνουν εμπεριστατωμένες πληροφορίες για τις δραστηριότητες στους κόλπους του Συμβουλίου καθώς και για την εφαρμογή του κώδικα συμπεριφοράς. Δυνατόν ωστόσο να προβλεφθούν και άλλες δράσεις συνεργασίας στον τομέα του ελέγχου των εξαγωγών.

Το Συμβούλιο φρονεί ότι η διαδικασία που θεσπίζει ο κώδικας συμπεριφοράς και η διαδικασία η συνδεδεμένη με την επιστολή προθέσεων/συμφωνία-πλαίσιο είναι διαφορετικής προελεύσεως, εν τούτοις όμως συγκλίνουν. Πράγματι, αν ο κώδικας είναι το αποτέλεσμα πολιτικής βουλήσεως βάσει των κριτηρίων του Λουξεμβούργου και της Λισσαβώνας, από την πλευρά της η επιστολή προθέσεων είναι απόρροια της εμφάνισης διεθνικών ευρωπαϊκών επιχειρήσεων, οι οποίες χρειάζονται ένα κατάλληλο διακυβερνητικό πλαίσιο που να εξασφαλίζει αποτελεσματικό έλεγχο των εξαγωγών τους. Στην πράξη όμως διαπιστώνεται ότι οι δύο αυτές πράξεις τείνουν να αλληλεπικαλύπτονται, καθώς γίνεται εμφανές ότι ο κώδικας επικεντρώνεται όλο και περισσότερο σε επιχειρησιακά ζητήματα, ενώ στην επιστολή προθέσεων διακρίνεται κάποια τάση διεύρυνσης.

(1) ΕΕ C 379 της 29.12.2000, σελ. 1-6.